Bahasa-bahasa Borneo Utara Raya

Bahasa-bahasa Borneo Utara Raya ialah subkumpulan yang terusul di bawah keluarga bahasa-bahasa Austronesia. Subkumpulan ini merangkumi bahasa-bahasa yang dituturkan di seluruh Borneo (tidak termasuk kawasan tenggara iaitu lokasi bahasa-bahasa Barito Raya dituturkan), serta di bahagian-bahagian Sumatera, Jawa, dan Tanah Besar Asia Tenggara. Hipotesis bahasa-bahasa Borneo Utara Raya pertama kali diusulkan oleh Robert Blust (2010) dan dihuraikan selebihnya oleh Alexander Smith (2017a, 2017b). Bukti yang dikemukakan untuk usulan ini ialah berkenaan kosa kata semata-mata.

Subkumpulan yang diusulkan meliputi beberapa bahasa utama di Asia Tenggara, termasuk bahasa Melayu (bahasa Melayu piawai dan bahasa Indonesia) dan bahasa-bahasa Melayu berkaitan seperti bahasa Minangkabau, bahasa Banjar dan bahasa Iban; serta bahasa Sunda dan bahasa Aceh. Di Borneo sendiri, bahasa Borneo Utara Raya terbesar yang bukan di bawah bahasa-bahasa Melayu dari segi bilangan penutur ialah bahasa Dusun Tengah, terutamanya dituturkan di Sabah.

Memandangkan bahasa-bahasa Borneo Utara Raya juga merangkumi bahasa-bahasa Melayu, bahasa-bahasa Cam, dan bahasa-bahasa Sunda, ia dikatakan tidak serasi dengan hipotesis bahasa-bahasa Sumbawa-Melayu usulan Alexander Adelaar.

Sejarah 
Blust menghubungkan pengembangan bahasa-bahasa Borneo Utara Raya dengan penghijrahan penutur Austronesia ke Asia Tenggara Maritim. Menurut Blust, apabila penutur Austronesia datang dari utara melalui Filipina, mereka berpecah kepada tiga kumpulan: satu yang ke Borneo, satu yang ke Sulawesi, dan satu yang ke kepulauan Maluku. Selepas mendarat di Borneo, kumpulan pertama berpecah lagi kepada dua: satu yang bergerak di sepanjang pantai barat laut menghadap Laut China Selatan, dan satu lagi yang bergerak di sepanjang pantai timur. Ragam bahasa yang dituturkan oleh kumpulan barat laut akhirnya berkembang menjadi bahasa-bahasa Borneo Utara Raya.

Pengelasan

Blust (2010) 
Robert Blust mengusulkan satu set pembaharuan kosa kata yang mentakrifkan bahasa-bahasa Borneo Utara Raya. Salah satu pembaharuan ini ialah *tuzuq menggantikan *pitu yang berasal dari bahasa Polinesia-Melayu Proto untuk 'tujuh'. Subkumpulan berikut termasuk dalam usulannya:

 Bahasa-bahasa Borneo Utara
 Bahasa Sabah Timur Laut
 Bahasa-bahasa Sabah Barat Daya
 Bahasa-bahasa Sarawak Utara
 Bahasa-bahasa Murik-Kayan
 Bahasa-bahasa Merap-Murik-Kayan
 Bahasa-bahasa Modang-Segai 
 Bahasa-bahasa Dayak Darat
 Bahasa-bahasa Bekati-Benyaduk 
 Bahasa-bahasa Dayak Darat Selatan-Bidayuh
 Bahasa-bahasa Cam-Melayu
 Bahasa-bahasa Melayu
 Bahasa-bahasa Cam
 Bahasa Sunda
 Bahasa Rejang
 Bahasa-bahasa Moklen

Walaupun Blust mengandaikan bahawa semua bahasa di Borneo (selain yang dalam keluarga bahasa-bahasa Barito Raya) dikumpulkan dalam bahasa-bahasa Borneo Utara Raya, beliau tidak cuba mengelaskan beberapa bahasa khusus, termasuk yang mempunyai data yang tidak mencukupi.

 (nirkelas)
 Bahasa Melanau
 Bahasa-bahasa Kajang

Smith (2017a, 2017b) 
Smith mengiktiraf cabang bahasa-bahasa Sarawak Tengah yang bebas di bawah keluarga Borneo Utara Raya, menggabungkan bahasa Melanau, bahasa-bahasa Kajang, dan bahasa-bahasa Müller-Schwaner-Punan. Selain itu, beliau juga mengecualikan bahasa-bahasa Moklen daripada keluarga Borneo Utara Raya dan meletakkannya sepenuhnya sebagai salah satu cabang utama keluarga bahasa-bahasa Polinesia-Melayu.

 Bahasa-bahasa Borneo Utara
 Bahasa-bahasa Sabah Timur Laut
 Bahasa-bahasa Sabah Barat Daya
 Bahasa-bahasa Sarawak Utara
 Bahasa-bahasa Sarawak Tengah
 Bahasa Melanau
 Bahasa-bahasa Kajang
 Bahasa-bahasa Müller-Schwaner-Punan
 Bahasa-bahasa Murik-Kayan
 Bahasa-bahasa Merap-Murik-Kayan 
 Bahasa-bahasa Modang-Segai 
 Bahasa-bahasa Dayak Darat
  Bahasa-bahasa Bekati-Benyaduk
 Dayak Bidayuh-Tanah Selatan
 Bahasa-bahasa Cam-Melayu
 Bahasa-bahasa Melayu
 Bahasa-bahasa Cam
 Bahasa Sunda
 Bahasa Rejang

Bahasa Kayan Proto, Bahasa Punan Proto, Bahasa Müller-Schwaner Proto, Bahasa Dayak Darat Proto, dan Bahasa Kenyah Proto juga telah dilangbina dalam Smith (2017a).

Rujukan

Bibliografi

Bacaan lanjut 
 
 
 
 

Bahasa-bahasa Melayu-Polinesia
Bahasa-bahasa Borneo Utara Raya